Israelsk snikskytter fengslet for drap på palestinere
Snikskytteren, bare kalt «sersjant S» av israelsk mediene, sto tiltalt i en militærdomstol for å ha skutt og drept en 64 år gammel kvinne og hennes 37-årige datter under Israels krigføring mot Gazastripen i desember 2008 og januar 2009. Den lave straffen kommer imidlertid av at tiltalen søndag ble redusert fra drap til ulovlig bruk av våpen. Ifølge det israelske militæret var straffereduksjonen et resultat av en avtale mellom påtalemyndigheten og siktede, på bakgrunn av en delvis tilståelse. Kvinnene ble drept idet familien evakuerte huset sitt etter at det hadde blitt truffet av ild fra israelske stridsvogner, ifølge den israelske menneskerettsgruppa B'Tselem. De to skal ha viftet med hvite flagg da det uten forvarsel ble det skutt mot familien. Datteren døde på stedet, mens moren døde senere av skadene. Hendelsen ble nevnt i FNs såkalte Goldstone-rapport, som anklaget både Israel og makthaverne Hamas på Gazastripen for krigsforbrytelser. Mer enn 1.400 palestinere og 13 israelere ble drept i den 22 dager lange krigen. Det israelske militæret har frifunnet flere andre soldater for angivelige krigsforbrytelser, på grunnlag av «krigens regler» eller mangel på bevis.
En israelsk soldat er dømt til 45 dagers fengsel for å ha drept to palestinske kvinner fra Gazastripen mens de bar på et hvitt flagg.